此頁面為穩定版本，已檢查於 二〇一八年六月一八日 （週一）。 有 二 筆待審核的變更等侯審查。
蒲立本（英文︰Edwin George Pulleyblank），一九二二年八月七日生於加拿大卡加利。精通文史，專工漢學，於漢語音韻史、中華古史，皆有所成。
一九四二年阿爾伯塔大學畢業。二戰時，赴英解密，習得日語[一]。戰後歸國，一九四六年得中國學俸，再渡英，入倫敦大學亞非學院，習中國史、語言。一九四八年任院內講師，一九五一年得倫敦大學博士位，師西門華德，一九五三年任劍橋大學中文教授。一九五五年，博士論文《祿山之亂原委》（The Background of the Rebellion of An Lu-Shan）刊版，始以唐史學者名。於史，涉獵北地，工於戎狄，如匈奴、突厥、西域。
一九六零年代始，棄史而專研音韻，一九六二年，引漢字借音，重構上古音，長文《上古漢語聲母》作成[二][三]。高本漢所棄之字，爲其所用，李賀、寒山詩韻，亦其之所驅。高氏所擬複聲母，蒲氏幾盡納，又別擬去聲源韻尾-s，採實例以證奧德里庫爾（André-Georges Haudricourt）之說。蒲氏一分中古漢語兩期：《切韻》稱之早期中古漢語（Early middle Chinese, EMC），韻圖稱之晚期中古漢語（Late middle Chinese, LMC）。一九七零年代始研擬晚期中古漢音[四]。
一九六六年歸加國，入卑詩大學亞洲系，任教授。一九八零年選任院士，入加拿大皇家學會。一九八四年著書修訂晚期中古漢音，並研擬早期中古漢音（《Middle Chinese: A Study in Historical Phonology》）。一九八七年致仕，猶著書立論，筆耕不輟。一九九一年，著成辭典，並舉早、晚期中古音、原始官話音（《Lexicon of Reconstructed Pronunciation in Early Middle Chinese, Late Middle Chinese and Early Mandarin》）。蒲氏倡一說：干支者，古人所以表音也，上古聲母二十二，合十干十二支[五][六]。音韻之外，亦研文法，一九九五年，著《Outline of Classical Chinese Grammar》，孫景濤譯《古漢語語法綱要》。
二零一三年四月十三日卒，年九十。